**Domaća zadaća: Vladimir Vidrić: *Pejzaž I*. i *Pejzaž II*. – usporedba**

* Pomoću tablice usporedite Vidrićeva *Dva pejzaža*.
* Pripremite usmeno izlaganje od 3 minute o zadanoj temi. Slijedite upute.
* Izlaganje mora imati trodijelnu strukturu: **uvodni, središnji i završni dio**.

**I. UVOD**

* najavljujete i objašnjavate temu – kažete o čemu ćete govoriti, postavljate glavnu tezu (tvrdnju, misao) svoga izlaganja
* tu morate zadobiti pozornost slušatelja (npr. nekom zanimljivošću, pitanjem, dosjetkom koji moraju biti primjereni temi i prilici)

**II. RAZRADA**

* dokazujete svoje tvrdnje (misli) argumentima koji moraju biti razumljivi

**III. ZAVRŠETAK**

* možete sažeti govor ili ponoviti jednu do dvije glavne misli iz govora

**Zapamćivanje govora**

* Nije potrebno učiti napamet cijeli govor – upamtite ga djelomično pa ćete moći slobodnije govoriti.
* Pripremite jednostavne i kratke bilješke koje ćete imati pored sebe i kojima se možete lako poslužiti. Čitati smijete samo one dijelove koje nema smisla učiti napamet (npr. citati).
* **Uporaba hrvatskoga standardnog jezika je OBAVEZNA!**

**NEKOLIKO SAVJETA ZA DOBAR GOVOR**

* Pazite na izgovor svake riječi!
* Ponekad navedite i citat!
* Važan je kontakt očima: tijekom govora neka vaše oči lutaju po licima vaših slušatelja s lijeva nadesno, tako da publika dobije dojam da se obraćate svima.
* **Nasmiješite se.** Budite iskreni, izbjegavajte laskanje i pretjerivanja!

**Odlike dobra stila govorenja:**

a) jasnoća

b) istinitost

c) ljepota

d)ostale odlike: jezgrovitost, jednostavnost, logičnost

|  |  |  |
| --- | --- | --- |
|  | ***Pejzaž I.*** | ***Pejzaž II.*** |
| **- tema**(vrsta pejzaža) |  |  |
| **- vizualni** **motivi** |  |  |
| **- auditivni** **motivi**(i oni koji se ne čuju) |  |  |
| **- upotreba** **boja**  | Obratite pozornost na vrstu riječi kojima su izrečene boje. | Ima li pravih boja u ovoj pjesmi? |
| **- glagolski** **oblici i njihova uloga** |  |  |
| **- dinamičnost****/statičnost slike** |  |  |
| **- ugođaj** |  |  |
| **STVARNA TEMA****- odnos čovjeka i prirode** | Koji stih nagovještava nazočnost čovjeka u krajoliku? | Koji netipičan postupak za pjesništvo sugerira nazočnost čovjeka u krajoliku? |